钦定古今图书集成/明伦汇编/闺媛典/第008卷 > 《艳歌行三首》前人
## 钦定古今图书集成/明伦汇编/闺媛典/第008卷 > 《艳歌行三首》前人

“夕台行雨度，朝梁照日辉。东城采桑返，南市数钱归。
长歌挑碧玉，罗尘笑洛妃。欲知欢未尽，栖乌已夜飞。
齐倡赵女尽妖妍，珠帘玉砌并神仙。莫笑人来最落
后，能使君恩得度前。岂知洛渚罗尘步，讵减天河秋
夕渡。妖姿巧笑能倾城，那思他人不增妒。”莲花藻井
推芰荷，采菱妙曲胜阳阿燕姬妍，赵女丽，出入王宫公主第。倚鸣瑟，歌《未央》。调
弦八九弄，度曲两三章。唯欣春日永，讵愁秋夜长。歌
未央，倚鸣瑟。轻风飘落蕊，乳燕巢兰室。结罗帷，玩朝
日。窗开翠幔卷，妆罢金星出。争攀四照花，竞戏三条
术。